Nú í ársbyrjun er ár liðið frá því að lagabreyting var gerð í þeim hluta mannvirkjalaga sem fjallar um úttektir mannvirkja á byggingartíma . Byggingarstjórar sjá nú að mestu leyti sjálfir um úttektir og framkvæma þær á rafrænan hátt með nýjum hugbúnaði / appi . Snemma árs 2019 tók byggingarfulltrúi Borgarbyggðar upp umsókna - og úttektakerfið OneLandRobot . Kerfinu er ætlað að gera byggingarleyfisumsóknaferlið skilvirkara og aðgengilegra fyrir húsbyggjendur ásamt því að gera umsækjendum og þeim sem að verkinu koma kleift að fylgjast með stöðu verksins í gegnum Þjónustugátt sveitarfélagsins . Á árinu 2019 hefur teymi byggingarfulltrúa unnið að því að kynna nýtt kerfi og breytt fyrirkomulag fyrir húsbyggjendum , hönnuðum , byggingarstjórum og iðnmeisturum með ágætis árangri . Innleiðing nýja kerfisins hefur því gengið nokkuð vel . Á sama tíma og byggingarfulltrúi er að innleiða nýtt kerfi hefur pappírinn almennt verið að víkja fyrir hinu rafræna í stjórnsýslu Borgarbyggðar . Nú eru flestar umsóknir gerðar á rafrænan hátt í gegnum Þjónustugátt sveitarfélagsins . Þetta stuðlar m.a. að aukinni skilvirkni og pappírssparnaði . Borgarbyggð leggur áherslu á rafræna stjórnsýslu og OneLandRobot er stórt skref í þá átt .